ОСНОВНО УЧИЛИЩЕ ХРИСТО СМИРНЕНСКИ”

с. Радиево 6427; ул.”Партизанска” № 31 ; E-mail: [ouradievo@abv.bg](mailto:ouradievo@abv.bg)

Утвърждавам :

Директор

/ Ваня Димитрова/

**ПРОГРАМА ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦАТА И УЧЕНИЦИТЕ ОТ УЯЗВИМИ ГРУПИ**

**Учебната 2021/ 2022 година**

Програмата е съобразена и се основава на Закона за предучилищното и училищното образование, приета на Педагогически съвет с протокол № 9 / 14.09.2021г., Утвърдена със Заповед на директора № 329 / 14. 09. 2021г

1. УВОД

Настоящата програма цели да начертае целите и задачите на работа с деца и учении от ОУ „Христо Смирненски” и урежда взаимоотношенията между институциите, във връзка с предоставянето на приобщаващо образование. Тя е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи. Програма се базира на: • Закон за предучилищното и училищното образование; • Наредба за приобщаващото образование; • Стратегия за образователна интеграция на децата и учениците от етническите малцинства; • Рамкова програма за интегриране на ромите в българското общество (2010 – 2020 г.); • Национална стратегия на Р. България за интегриране на ромите (2012 – 2020 г.); • Закон за защита от дискриминация; • Конвенция за борба срещу дискриминацията в областта на образованието. Програмата включва редът и начините за оказване на обща и допълнителна подкрепа на всички деца , които имат необходимост от такива ОУ „Христо Смирненски”, съобразно техните лични интереси, потребности и нужди. Уязвими групи са деца , диагностицирани със специални образователни потребности, хронични заболявания, двигателни увреждания, деца в риск, деца, застрашени или жертва на насилие, деца с изявени дарби, деца-сираци и полусираци, деца- бежанци, деца от различни етнически групи и др. с други идентифицирани нужди.

Цели

Целта на програмата за предоставяне на равни възможности и приобщаване на децата от уязвимите групи е да се осигурят условия, даващи възможност на всички деца да се обучават заедно и да участват заедно в извънкласните занимания, независимо от техните способности, увреждания, заболявания, убеждения, етническа принадлежност, майчин език и т.н. Приобщаването е процес на постоянно търсене на все по-добри начини за осъществяване на образованието, за да се отговори адекватно на разнообразието на обучаваните. В този план различията се приемат позитивно като стимул за подобряване на образованието на деца и възрастни. Приобщаването е разкриване и отстраняване на бариерите. То включва събиране и оценка на информацията от различни източници, за да се планира и усъвършенства политиката и практиката на приобщаването. За стимулиране на творческия потенциал и решаване на проблемите се използват различни свидетелства. Приобщаването е присъствие, участие и успех за всички учащи се. „Присъствието“ е там, където децата получават образование, като постоянно и редовно посещават училище, „участието“ има отношение към качеството и резултатите от посещението на училище. Приобщаването слага особен акцент на тези групи деца и ученици, за които съществува риск от изолиране, изключени са от образование или са с недостатъчно добри резултати от обучението. Системното и рационално организирано приобщаващо образование се основава на следните принципи: - подкрепа на самостоятелната активност на детето, - активно участие в образователния процес, - вариативност при организацията на обучението и възпитанието, - партньорски отношения с родителите, - динамично развитие на образователния модел в училище

Задачи

Основните задачи са свързани с обезпечаване на необходимите условия и субекти на приобщаващото образование:

1. Културно-образователна среда за приобщаване

Средата е източник за психично развитие за децата. Тя им влияе много по-силно и непосредствено, отколкото на възрастните, и може да изпълни своите функции, ако е достъпна, отговаря на потребностите им, разширява начините за познание на света и личностно развитие.

1. Педагогическите специалисти

В разнообразната палитра от фактори, обезпечаващи образователното приобщаване, съществена роля има и отношението на педагогическите специалисти към децата и готовността им чрез комплексни и координирани грижи да им оказват адекватна подкрепа за развитие.

1. Технологии за осъществяване на приобщаващото образование

За осъществяване на успешно приобщаващо образование всички педагогически специалисти следва да усвоят и развият нови стратегии и специфични технологии на педагогическо взаимодействие.

1. Сътрудничество със семейството и общността

Приобщаващото образование е немислимо без създаването и укрепването на двупосочни устойчиви връзки на образователната институция и семейството на основата на общия интерес за развитието на детето.

II. ПОДКРЕПА НА ЛИЧНОСТНОТО РАЗВИТИЕ

Подкрепата на личностното развитие се осъществява във връзка и в корелация с разработените областни стратегии за подкрепа на личностното развитие, както и въз основа на анализ на необходимостта от обща и допълнителна подкрепа.

2.1 Обща подкрепа

За организиране на подкрепата на личностното развитие в ОУ „Христо Смирненски” за координатор е определен г-жа Марияна Ненова- старши учител прогимназиален етап, който изпълнява функциите си съобразно Наредбата за приобщаващото образование. Общата подкрепа в ОУ „Христо Смирненски” се осъществява от екип, ръководен от координатора. Общата подкрепа е насочена към развитие на потенциала на всяко дете . Тя включва екипна работа между учителите и другите педагогически специалисти; допълнително обучение по образователни направления; занимания по интереси; грижа за здравето, включително чрез събиране на пълна информация от родителя за здравословното състояние на детето и за медицински изследвания и консултации; дейности по превенция на насилието и преодоляване на проблемното поведение; ранно оценяване на потребностите и превенция на обучителните затруднения.

2.2. Допълнителна подкрепа

Допълнителната подкрепа се осъществява въз основа на направена оценка на индивидуалните способности на определено дете от ОУ „Христо Смирненски”. Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа на приобщаващото образование. Учениците за които може да се поиска оценка на способностите са от следните уязвими групи: - деца със специални образователни потребности – в началото на учебната година; - деца с хронични заболявания; - деца в риск. Допълнителната подкрепа включва: - работа с дете по конкретен случай; - психо-социална рехабилитация; - рехабилитация на слуха; - зрителна рехабилитация; - рехабилитация на комуникативни нарушения; - осигуряване на достъпна архитектурна среда; - специализирани средства; - ресурсно подпомагане. Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите. Ако Регионалният център препоръча допълнителна подкрепа, но родителите откажат, ОУ „Христо Смирненски” уведомява отдел „Закрила на детето“ към ДСП по местоживеене на детето с цел да социалните служби да окажат съдействие и ако се налага помощ на родителите за осъзнаване на нуждите на детето.

III. ПЛАН ЗА ДЕЙСТВИЕ ПО ПРОГРАМАТА:

|  |  |  |  |
| --- | --- | --- | --- |
| Дейности | Срок | Отговорник | Забележка |
| Идентифициране на децата, които имат необходимост от обща подкрепа | постоянен | Класните ръководители, учителите |  |
| Екипна работа на учителите в класовете | постоянен | Класните ръководители, учителите |  |
| Определяне на координатор на екипа за оказване на подкрепа | м. септември  2021г | директор |  |
| Създаване на подходящи условия в училище и достъпна среда за ефективен образователен процес и адекватна подкрепа на всяко дете | до 15. IX. | директор |  |
| Изграждане на педагогическа и специализирана подкрепяща среда за всяко дете за осигуряване на приобщаващото образование | м. октомври  2021г | Координатор |  |
| Идентифициране на деца със СОП | постоянен | координатор учители |  |
| Оценка на потребности на децата със СОП | по-късно от 3 месеца след идентифициране на нуждата | ресурсен учител и екип не |  |
| Превантивни мерки за недопускане отпадане от училище | постоянен | директор, координатор учители |  |
| Обучение на педагогически специалисти за работа в мултикултурна среда | При необходимост |  |  |

IV.ЗАКЛЮЧЕНИЕ

За изпълнението на Програмата важно значение има сътрудничеството между всички пряко ангажирани институции. Всички участници в образователния процес (семейство, училище, институции, НПО) трябва да бъдат еднакво отговорни и ангажирани за постигането на поставените цели.